CELEX: 31989R0472
Language: el
Date: 1989-02-24 00:00:00
Title: Kανονισμός (ΕΟΚ) αριθ. 472/89 της Επιτροπής της 24ης Φεβρουαρίου 1989 που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 570/88

Avis juridique important

|

31989R0472

Kανονισμός (ΕΟΚ) αριθ. 472/89 της Επιτροπής της 24ης Φεβρουαρίου 1989 που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 570/88  

Επίσημη Εφημερίδα αριθ. L 053 της 25/02/1989 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 472/89 ΤΗΣ ΕΠΙΤΡΟΠΗΣ  της 24ης Φεβρουαρίου 1989  που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 570/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,  Εκτιμώντας,  ότι βάσει του άρθρου 1 του κανονισμού (ΕΟΚ) αριθ. 570/88 της Επιτροπής της 16ης Φεβρουαρίου 1988 για την πώληση σε μειωμένη τιμή βουτύρου και τη χορήγηση ενισχύσεως στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (3), όπως τροποποιήθηκε τελευταία από τον κανονισμό (ΕΟΚ) αριθ. 352/89 (4), το βούτυρο που τίθεται σε πώληση πρέπει να εισέρχεται στο απόθεμα πριν από ημερομηνία που θα καθοριστεί · ότι οι ημερομηνίες λήξεως εισόδου στο απόθεμα του βουτύρου καθορίστηκαν από τον κανονισμό (ΕΟΚ) αριθ. 1609/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 94/89 (6)· ότι πρέπει, λαμβάνοντας υπόψη το επίπεδο των αποθεμάτων, να τροποποιηθεί η ημερομηνία που εμφαίνεται στο άρθρο 1 δεύτερο εδάφιο του προαναφερθέντος κανονισμού, όσον αφορά το βούτυρο περιεκτικότητας σε λιπαρές ουσίες κατώτερης από 82 %·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 δεύτερο εδάφιο του κανονισμού (ΕΟΚ) αριθ. 1609/88, η ημερομηνία «1η Απριλίου 1987» αντικαθίσταται από την ημερομηνία «1η Μαΐου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 55 της 1. 3. 1988, σ. 31.  (4) ΕΕ αριθ. L 42 της 14. 2. 1989, σ. 7.  (5) ΕΕ αριθ. L 143 της 10. 6. 1988, σ. 23.  (6) ΕΕ αριθ. L 14 της 18. 1. 1989, σ. 5.